**Sângele-viaţă**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sângele-viaţă

Când îngerii cad din seva icoanei

Se mistuie firul speranţei în ghem

Şi verbul “ne iartă” se urcă-n blestem,

Iar sângele vieţii ia drumul prigoanei.

Când flori de cenuşă sunt viscol în vreme

Şi fructul de clopot se-ascunde-n tăceri,

Cuvintele-urnă sunt jar-primăveri,

Iar sângele vieţii de viaţă se teme.

Când treapta-dorinţă e-o scară de zgură

Genunchii se-ncruntă amarnic la Zei,

Iar drumul spre mâine e troc cu polei

Şi sângele vieţii e-un sfeşnic cu ură.

Când norii tranfugi cu umbre-n recul

Lovesc idealuri cu zimbri de ceaţă,

Cetatea umană e-n aisbergul-gheaţă

Un trup unde-n simţuri nu-i sânge destul.

Ce timp necuminte, ce vrajbă-ntre sori,

Ce fulgi de sihastre luciri ne condamnă...

Ce ochi s-aruncăm spre extaz?Ah!Ce toamnă!

Când sângele vieţii e fiert în ninsori.

Ce vreasc-întuneric într-un ţel nefecund

Alungă lumina-n cortegii obtuze,

Nu-i veac de iertare nici ambră cu scuze

Şi pare că fluturi concavi ne pătrund.

E-o noapte-corabie-n uragane de-amnare

Busola din tâmplă e un far fără lege,

Din stâlpii-tornadă rătăcirea culege

Un sânge de viaţă încleştat în damnare.

Când biciul de piatră ne-nghesuie-n vină

Şi dăm cu pământul de spin-anatemă,

Sar goluri de suflet:De ce? O dilemă,

E sângele-viată buimăcit şi ruină?

Libaţii cu frunze-ghioc se propagă

Pe-aleea cu Timp desfrunzit de visare,

Răspunsul-ad-hoc la-ntrebarea:Când oare?

E-un sânge de viaţă răstignit pe o fragă.

Fugar intermezzo e zâmbetul-floare

Când dram de secundă se-ndură a verde,

Atunci biruinţă sudorii se pierde

Şi sânge cu viaţă se-mplineşte cu Soare.

În ochiul-putinţă se-oglindesc rugăciuni

Şi eon-Divin scoate Har din desagă,

Rămâne doar Eul-sublim să-nţeleagă

Că sânge cu viaţă duce-n vene minuni.

Când îngerii urcă Golgote,-n icoane

Şi floarea-n măslin se cutremur-a mir,

Speranţa-iubire se-ntrupează în taine.

-------------------------------------

Sculpta-se-vor rugi peste ramuri coroane

Din stoluri-memorii.Din iertarea-zefir

Cu sânge de viaţă ne croim alte haine.

Marian Puscasiu

08/10/2015